Document ID: 32007D0420

ΑΠΌΦΑΣΗ ΤΟΥ ΣΥΜΒΟΥΛΊΟΥ
της 11ης Ιουνίου 2007
για διορισμό ενός μέλους του διοικητικού συμβουλίου της Ευρωπαϊκής Αρχής για την Ασφάλεια των Τροφίμων
(2007/420/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (1), και ιδίως το άρθρο 25 παράγραφος 1,
τον κατάλογο των υποψηφίων που υποβλήθηκε στο Συμβούλιο από την Επιτροπή των Ευρωπαϊκών Κοινοτήτων,
τις απόψεις που εξέφρασε το Ευρωπαϊκό Κοινοβούλιο,
Εκτιμώντας τα ακόλουθα:
(1)
Είναι σημαντικό να διασφαλισθεί η ανεξαρτησία, η υψηλή επιστημονική ποιότητα, η διαφάνεια και η αποτελεσματικότητα της Ευρωπαϊκής Αρχής για την Ασφάλεια των Τροφίμων («Αρχή»). Η συνεργασία με τα κράτη μέλη είναι επίσης απαραίτητη.
(2)
Μία θέση μέλους του διοικητικού συμβουλίου της Αρχής, διορισμένου μέχρι τις 30 Ιουνίου 2008, έμεινε κενή λόγω παραίτησης.
(3)
Οι υποψηφιότητες εξετάσθηκαν ενόψει του διορισμού ενός νέου μέλους του διοικητικού συμβουλίου, με βάση τα έγγραφα που προσεκόμισε η Επιτροπή και υπό το πρίσμα των απόψεων που εξέφρασε το Ευρωπαϊκό Κοινοβούλιο, με στόχο να εξασφαλίζονται τα αυστηρότερα πρότυπα επάρκειας, ευρύ φάσμα σχετικής εμπειρογνωμοσύνης, π.χ. όσον αφορά τη διαχείριση και τη δημόσια διοίκηση, και η ευρύτερη δυνατή γεωγραφική κατανομή εντός της Ένωσης,
ΑΠΟΦΑΣΙΖΕΙ:
Άρθρο 1
Ο κ. Milan POGAČNIK διορίζεται μέλος του διοικητικού συμβουλίου της Ευρωπαϊκής Αρχής για την Ασφάλεια των Τροφίμων, για το χρονικό διάστημα από 1ης Ιουλίου 2007 έως τις 30 Ιουνίου 2008.
Άρθρο 2
Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
Λουξεμβούργο, 11 Ιουνίου 2007.

Labels: 4
9
15